Historisk tidsskrift

***Historisk tidsskrift*** (av og til omtalt som *Norsk historisk tidsskrift* eller *NHT* for å skilje det frå dansk *[[Historisk Tidsskrift i Danmark|Historisk Tidsskrift]]*) har vore det leiande vitskaplege tidsskriftet for historievitskap i Noreg sidan 1870. 

*Historisk tidsskrift* publiserer fagfellevurderte artiklar, debatt- og kommentarbidrag og bokmeldingar av historiefaglege bøker. 
Målgruppa er forskarar, studentar og historielærarar. *Historisk tidsskrift* vert gjeve ut av Den norske historiske forening (HIFO) i samarbeid med Universitetsforlaget.

## Historie
Det første heftet kom ut i månadskiftet mai/juni 1870, det andre heftet om hausten og det tredje rundt juletider 1870. Det fjerde heftet kom ut hausten året etter, og først då var den første årgangen komplett.

Tidsskriftet er det nest eldste eksisterande vitskaplege tidsskriftet i Noreg som enno vert utgjeve. 

Lokaliseringa av redaksjonen går på omgang mellom forskingsmiljøa i historie, og var frå 2019 lokalisert til Institutt for arkeologi, historie, kultur- og religionsvitskap ved Universitetet i Bergen, med Frode Ulvund som redaktør.

Til saman har kring 1200 ulike forfattarar bidrege til tidsskriftet sidan starten.

I 2004 vart *Historisk tidsskrift* klassifisert som eit nivå 1-tidsskrift innan vitskapleg rapportering. Deretter var det frå 2005 til 2012 på nivå 2, men vart frå 2013 igjen sett til nivå 1.

Tidsskriftet publiserer Open Access på idunn.no.

## Redaktørar
Redaktørstillinga i *Historisk tidsskrift* vart skild ut frå formannsvervet i Den norske historiske forening frå 1955. Frå då av var redaktørane:

* 1955–1965 Dagfinn Mannsåker (1916–1994)
* 1966–1970 Per Fuglum (1924–2008) og Dagfinn Mannsåker
* 1971           Per Fuglum og Francis Sejersted (1936-2015)
* 1972–1975 Sivert Langholm (fødd 1927) og Francis Sejersted
* 1976–1980 Leiv Mjeldheim (1929-2011), Ståle Dyrvik (fødd 1943) og Edgar Hovland (fødd 1938)
* 1981–1984 Alf Kaartvedt (1921-2013) og Sverre Bagge (fødd 1942)
* 1985–1991 Ole Kristian Grimnes (fødd 1937), Håkon Hovstad og Sølvi Sogner (fødd 1932)
* 1992–1997 Steinar Imsen (fødd 1944), Per Fuglum, Kari Melby (fødd 1949) og Gudmund Stang (1933–2002)
* 1997–2001 Hovudredaktør Einar Niemi (fødd 1943), redaktørar Randi Rønning Balsvik (fødd 1939) og Lars Ivar Hansen (fødd 1947)
* 2002–2004 Hovudredaktør Odd-Bjørn Fure (fødd 1942), redaktørar Anders Bjørkelo (fødd 1947) og Astrid Forland (fødd 1956)
* 2004           Hovudredaktør Odd-Bjørn Fure, redaktørar Anders Bjørkelo, Astrid Forland og Geir Atle Ersland (fødd 1957)
* 2005–2009 Hovudredaktør Øystein Rian (fødd 1945), redaktørar Jorunn Bjørgum (fødd 1942) og Erik Opsahl (fødd 1960)
* 2010–2014 Hovudredaktør Ida Bull (fødd 1948), redaktørar Kristian Steinnes (fødd 1963) og Randi Wærdahl (fødd 1963)
* 2015-2018 Hovudredaktør Narve Fulsås (fødd 1953), redaktørar Kari Aga Myklebost (fødd 1973) og Richard Holt (fødd 1948) og Harald Dag Jølle (fødd 1971)
*2019- Hovudredaktør Frode Ulvund (fødd 1969), redaktørar Dunja Blažević, Jo Rune Ugulen Kristiansen og Sissel Rosland.

## Historisk Tidsskrift-prisen
Frå 2010 har styret i HIFO tildelt pris til det meste nyskapande bidraget til Historisk tidsskrift i løpet av kalenderåret 

* 2010: Tore Linné Eriksen  for «Folkemord i et komparativt koloniperspektiv: et riss av en fagdebatt», i *Historisk tidsskrift* nr. 3/2009
* 2011: Hans Jacob Orning for debattartikkelen «Norsk middelalder i et antropologisk perspektiv. Svar til Knut Helle» i *Historisk tidsskrift* nr. 2/2010
* 2012: Inger Bjørnhaug for «Erfaringer fra historieforskningens skyggedal» i *Historisk tidsskrift* nr. 3/2011
* 2013: Dag Hundstad for «Historikeren som regionbygger? – et fagkritisk perspektiv på fire landsdelshistoriske verk» i *Historisk Tidsskrift* nr. 1/2012
* 2014: Eirinn Larsen og Lars Fredrik Øksendal for «De glemte kvinnevalgene» i *Historisk tidsskrift* nr. 4/2013

## Referansar

----
**Denne artikkelen bygger på «[[:nb:Historisk tidsskrift|Historisk tidsskrift]]» frå ,  den 15. september 2019.*  

## Bakgrunnsstoff

*  
* Digitaliserte utgåver av Historisk Tidsskrift 1871-2000